На основу члана 233. став 5. Закона о здравственом осигурању („Службени гласник РС”, број 25/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ДОПУНАМА УРЕДБЕ О ПЛАНИРАЊУ И ВРСТИ РОБА И УСЛУГА ЗА КОЈЕ СЕ СПРОВОДЕ ЦЕНТРАЛИЗОВАНЕ ЈАВНЕ НАБАВКЕ

Члан 1.

У Уредби о планирању и врсти роба и услуга за које се спроводе централизоване јавне набавке („Службени гласник РС”, број 34/19) у члану 11. став 1. тачка 3) подтачка (6) на крају текста тачка и запета замењују се запетом и додају се речи „изузев ревизионих имплантата за кукове и туморских ресекционих имплантата,”.

После подтачке (6) додају се подтач. (7) и (8) које гласе:

„(7) кохлеарни имплантати,

(8) имплантати за преломе бутне кости и потколенице;”.

У тачки 4) подтачка (1) на крају текста тачка и запета замењују се запетом и додаје се подтачка (2) која гласи:

„(2) материјал за интервентну неурорадиологију и ендоваскуларну неурохирургију;”.

У тачки 5) подтачка (7) на крају текста тачка и запета замењују се запетом и додаје се подтачка (8) која гласи:

„(8) тестови за спровођење организованог скрининга колоректалног карцинома;”.

У тачки 6) на крају текста тачка и запета се замењују запетом и додају се речи „изузев таблетиране соли;”.

После става 1. додаје се став 2. који гласи:

„Републички фонд, у складу са законом, спроводи централизоване јавне набавке за санитетски и медицински потрошни материјал из става 1. тачка 5) подтачка (7) овог члана за потребе здравствених установа које обављају здравствену делатност на секундарном и терцијарном нивоу здравствене заштите са којима има закључене уговоре поводом остваривања права на здравствену заштиту.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-8771/2019

У Београду, 5. септембра 2019. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |